Nøgleord

Sammendrag



Nøgleord

1 Fri bevaegelighed for personer - etableringsfrihed - selskaber - direktiv 78/660 - aarsregnskaberne for visse selskabsformer - forsigtighedsprincippet og princippet om et paalideligt billede - forpligtelse til at foretage hensaettelse til imoedegaaelse af garantirisici i forbindelse med forpligtelser, der er opstaaet inden statustidspunktet, men som alene har potentielle virkninger

(Raadets direktiv 78/660, art. 20, stk. 1)

2 Fri bevaegelighed for personer - etableringsfrihed - selskaber - direktiv 78/660 - aarsregnskaberne for visse selskabsformer - princippet om saerskilt vaerdiansaettelse af statusposternes bestanddele - afvigelser - »undtagelsestilfaelde« - begreb

(Raadets direktiv 78/660, art. 31, stk. 2)

3 Fri bevaegelighed for personer - etableringsfrihed - selskaber - direktiv 78/660 - aarsregnskaberne for visse selskabsformer - hensaettelser til omkostninger, herunder uforudsete udgifter - betingelser for at foretage hensaettelser - anvendelse af national ret - betingelser og graenser

(Raadets direktiv 78/660)

Sammendrag

1 Ifoelge artikel 20, stk. 1, i fjerde direktiv 78/660 paa grundlag af traktatens artikel 54, stk. 3, litra g), om aarsregnskaberne for visse selskabsformer, der indfoerer en forpligtelse til at opfoere hensaettelser til omkostninger, herunder uforudsete udgifter, paa passivsiden i selskabets status, forudsaetter opfoerelse af hensaettelser til imoedegaaelse af garantirisici som en passivpost, at disse risici udgoer forpligtelser, hvis karakter er klart defineret, og som anses for sandsynlige, men som er ubestemmelige med hensyn til deres stoerrelse eller tidspunktet for deres afholdelse. Der skal derfor foretages en hensaettelse til imoedegaaelse af garantirisici i forbindelse med forpligtelser, der retligt set opstaar inden statustidspunktet, men hvis virkninger foerst vil vise sig efter denne dato. Enhver anden fortolkning af denne bestemmelse ville have til foelge, at saadanne potentielle forpligtelser ikke ville fremgaa af status, hvilket ville medfoere en overvurdering af selskabets oekonomiske midler og ville vaere i strid ikke alene med forsigtighedsprincippet, men tillige med det princip om et paalideligt billede, som er det overordnede maal med direktivet.

2 I henhold til artikel 31, stk. 2, i fjerde direktiv 78/660 paa grundlag af traktatens artikel 54, stk. 3, litra g), om aarsregnskaberne for visse selskabsformer tillades afvigelser fra princippet om, at et selskabs aktiv- og passivposter vaerdiansaettes saerskilt, i »undtagelsestilfaelde«. Da dette udtryk skal fortolkes i lyset af direktivets formaal, hvorefter de paagaeldende selskabers aarsregnskaber skal give et paalideligt billede af deres aktiver og passiver, oekonomiske stilling samt resultatet, er det dermed de tilfaelde, hvor en saerskilt vaerdiansaettelse ikke ville give et saa paalideligt billede som muligt af det paagaeldende selskabs reelle oekonomiske stilling. For saa vidt angaar hensaettelser til imoedegaaelse af garantirisici skal der foelgelig foretages én enkelt hensaettelse for samtlige disse risici, naar en samlet vaerdiansaettelse af hensaettelsen er det hensigtsmaessige middel til at sikre et paalideligt billede af det udgiftsbeloeb, der skal opfoeres som en passivpost.

3 I mangel af en faellesskabsregulering, der saerligt angaar metoden og kriterierne for vaerdiansaettelse af hensaettelser til omkostninger, herunder uforudsete udgifter, der i medfoer af fjerde direktiv 78/660 paa grundlag af traktatens artikel 54, stk. 3, litra g), om aarsregnskaberne for visse selskabsformer skal opfoeres paa passivsiden i selskabets status, skal disse hensaettelser fastsaettes paa de vilkaar, der er fastlagt i de forskellige nationale retsforskrifter, dog under forudsaetning af, at aarsregnskabet giver et paalideligt billede af selskabets aktiver og passiver, oekonomiske stilling samt resultatet, og at hensaettelserne ikke overstiger det beloeb, som er noedvendigt for selskabet.